«Ցանկանում էինք բռնցքամարտի ներկայացուցիչներով հանդիպել նախարարի հետ՝ ներկայիս խնդիրները քննարկելու, բայց, ցավոք սրտի, մեզ չընդունեցին։ Եկավ բռնցքամարտի ներկայացուցիչ մարդ, ով այժմ աշխատում է սպորտի նախարարությունում, և փոխանցեց նախարարի խոսքը, որ մեզ չեն կարող ընդունել։ Մեր պահանջը այն է, որ հանգիստ թողնեն բռնցքամարտի ֆեդերացիան, ու որոշ բաների անտեղյակությունից ելնելով, ավել-պակաս հայտարարություններ չլինի մեր ֆեդերացիայի մասին։ Մենք ընտրել ենք ֆեդերացիայի նախագահ, ինչը եղել է օրինական ձևերով, քանի որ ԱԻԲԱ-ն հաստատել և ճանաչել է։ Այդ իսկ պատճառով մեր նպատակը այն է, որ մենք ցանկանում ենք՝ այս ֆեդերացիայի հետ աշխատենք, այ ոչ թե այնպես, ինչպես որոշ ժամանակ առաջ մենք մարզիկներ էինք, և մեր մարզահագուստը գնում էինք մարզիչներից։ Ես չեմ ցանկանում անուններ տալ, թե ում հայտարարության վերաբերյալ է մեր դժգոհությունը, ես ընդհանուր իրավիճակն եմ ասում»,- մեզ հետ զրույցում ասաց բռնցքամարտիկը։